《送娄士琏之官四川仁寿分韵得知字》
明代·林温

见说蜀中天下奇，一官万里去何之？云连古栈驱车远，江
绕盘涡入棹迟。
落日秋风神禹庙，黄鹂碧草武侯祠。
寻幽好载郫筒酒，县令相过是故知。

作者简介：字伯恭，真永嘉（今浙江温州）人。进士，官秦府纪善。书工行草，酷似黄庭坚。著栗斋集，宋景濂为之序。《大观录》